CELEX: 32011D0222
Language: fi
Date: 2011-04-05 00:00:00
Title: 2011/222/EU: Komission päätös, annettu 5 päivänä huhtikuuta 2011 , kansanterveyttä sekä työterveyttä ja työturvallisuutta koskevista yhteisön tilastoista annetun Euroopan parlamentin ja neuvoston asetuksen (EY) N:o 1338/2008 mukaisesti laadittavien tilastojen toimittamista koskevien poikkeusten myöntämisestä tietyille jäsenvaltioille kuolemansyytilastojen osalta (tiedoksiannettu numerolla K(2011) 2057)

7.4.2011   
            
            
               FI
            
            
               Euroopan unionin virallinen lehti
            
            
               L 93/26
            
         KOMISSION PÄÄTÖS,
   annettu 5 päivänä huhtikuuta 2011,
   kansanterveyttä sekä työterveyttä ja työturvallisuutta koskevista yhteisön tilastoista annetun Euroopan parlamentin ja neuvoston asetuksen (EY) N:o 1338/2008 mukaisesti laadittavien tilastojen toimittamista koskevien poikkeusten myöntämisestä tietyille jäsenvaltioille kuolemansyytilastojen osalta
   (tiedoksiannettu numerolla K(2011) 2057)
   (Ainoastaan bulgarian-, hollannin-, ranskan-, ruotsin-, saksan-, suomen- ja tšekinkieliset tekstit ovat todistusvoimaiset)
   (2011/222/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansanterveyttä sekä työterveyttä ja työturvallisuutta koskevista yhteisön tilastoista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1338/2008 (1) ja erityisesti sen 9 artiklan 2 kohdan,
   ottaa huomioon Bulgarian tasavallan, Tšekin tasavallan, Saksan liittotasavallan, Ranskan tasavallan, Alankomaiden kuningaskunnan ja Suomen tasavallan esittämät pyynnöt,
   sekä katsoo seuraavaa:
   
               (1)
            
            
               Asetuksen (EY) N:o 1338/2008 2 artiklan mukaan sitä sovelletaan kyseisen asetuksen liitteessä III määriteltyjen kuolemansyytilastojen tuottamiseen.
            
         
               (2)
            
            
               Asetuksen (EY) N:o 1338/2008 9 artiklan 2 kohdassa säädetään jäsenvaltioille tarvittaessa myönnettävistä poikkeuksista ja siirtymäkausista, joiden kummankin on perustuttava objektiivisiin perusteisiin.
            
         
               (3)
            
            
               Komissiolle toimitettujen tietojen perusteella Bulgarian, Tšekin, Saksan, Ranskan, Alankomaiden ja Suomen pyynnöt poikkeusten myöntämiseksi johtuvat kansallisiin tilastojärjestelmiin tehtävistä huomattavista muutoksista, joita edellytetään asetuksen (EY) N:o 1338/2008 noudattamiseksi kaikilta osin.
            
         
               (4)
            
            
               Mainituille jäsenvaltioille olisi tämän vuoksi myönnettävä tällaiset poikkeukset niiden pyytämässä muodossa.
            
         
               (5)
            
            
               Tässä päätöksessä säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Myönnetään liitteessä esitetyt poikkeukset siinä luetelluille jäsenvaltioille.
   2 artikla
   Tämä päätös on osoitettu Bulgarian tasavallalle, Tšekin tasavallalle, Saksan liittotasavallalle, Ranskan tasavallalle, Alankomaiden kuningaskunnalle ja Suomen tasavallalle.
   
      Tehty Brysselissä 5 päivänä huhtikuuta 2011.
      
         
            Komission puolesta
         
         Olli REHN
         
            Komission jäsen
         
      
   
   
      (1)  EUVL L 354, 31.12.2008, s. 70.
   
      LIITE
      
         Kuolemansyytilastoja koskevat poikkeukset asetukseen (EY) N:o 1338/2008, sellaisena kuin se on komission toimeenpanemana
      
      
                  Jäsenvaltio
               
               
                  Muuttuja
               
               
                  Poikkeuksen päättymispäivä
               
            
                  Bulgaria
               
               
                  Peruskuolemansyy ICD (4 numeroa)
               
               
                  31. joulukuuta 2012
               
            
                  Tšekki
               
               
                  Kuolinmaa
               
               
                  31. joulukuuta 2011
               
            
                  Saksa
               
               
                  Kuolinmaa
               
               
                  31. joulukuuta 2013
               
            
                  Ranska
               
               
                  Kuolinvuosi (tapahtumispäivä) kuolleena syntyneiden osalta
               
               
                  31. joulukuuta 2012
               
            
                  Alankomaat
               
               
                  Kuolinmaa
               
               
                  31. joulukuuta 2012
               
            
                  Asuinmaa Alankomaissa kuolleiden ulkomaalaisten osalta
               
               
                  31. joulukuuta 2012
               
            
                  Suomi
               
               
                  Kuolinpaikka aluetasolla (NUTS 2)
               
               
                  31. joulukuuta 2013
               
            
                  Asuinmaa / Äidin asuinmaa
               
               
                  31. joulukuuta 2013